CELEX: 31979D0375
Language: el
Date: 1979-03-23 00:00:00
Title: 79/375/ΕΟΚ: Απόφαση τής Επιτροπής τής 23ης Μαρτίου 1979 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «MRC—Sputtersphere Type 822»

Avis juridique important

|

31979D0375

79/375/ΕΟΚ: Απόφαση τής Επιτροπής τής 23ης Μαρτίου 1979 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «MRC—Sputtersphere Type 822»  

Επίσημη Εφημερίδα αριθ. L 087 της 07/04/1979 σ. 0029 - 0029 Ελληνική ειδική έκδοση: Κεφάλαιο 02 τόμος 7 σ. 0203 

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Μαρτίου 1979 περί απορρίψεως του χαρακτηρισμού ως επιστημονικής συσκευής με την ονομασία "MRC - Sputtersphere Type 822"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί ατελούς ως προς τους δασμούς του Κοινού Δασμολογίου εξαγωγής αντικειμένων χαρακτήρα εκπαιδευτικού, επιστημονικού ή μορφωτικού(1),  τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,  Εκτιμώντας:  ότι, με επιστολή της 20ης Σεπτεμβρίου 1978, η γαλλική κυβέρνηση ζήτησε από την Επιτροπή να θέσει σε λειτουργία τη διαδικασία που προβλέπεται στα άρθρα 4 και 5 του κανονισμού (ΕΟΚ) αριθ. 3195/75, προς το σκοπό του χαρακτηρισμού ή μη της συσκευής με την  ονομασία "MRC - Sputtersphere Type 822" με σείστρο και αυτόματο συντονισμό, χρησιμοποιουμένης για εργασίες έρευνας στον τομέα της φωτολιθογραφίας, ως επιστημονικής συσκευής και, σε καταφατική περίπτωση, εάν συσκευές ισοδύναμης επιστημονικής αξίας  κατασκευάζονται στην Κοινότητα- ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών Μελών, συνήλθε στις 7 Φεβρουαρίου 1979, στα πλαίσια της Επιτροπής Τελωνειακών Ατελειών, προς  το σκοπό εξετάσεως της προκειμένης περιπτώσεως- ότι από αυτή την εξέταση προέκυψε ότι η εν λόγω συσκευή είναι καθοδικός θραυστήρας συνήθους τύπου, ο οποίος δεν εμφανίζει αντικειμενικά χαρακτηριστικά, τα οποία να τον καθιστούν ειδικώς κατάλληλο για καθαρά επιστημονική έρευνα- ότι, εξάλλου, η συσκευή  αυτή χρησιμοποιείται κυρίως στη βιομηχανία- ότι η χρήση αυτής στην προκειμένη περίπτωση δεν είναι ικανή να προσδώσει, μόνη αυτή, το χαρακτήρα συσκευής ειδικώς κατάλληλης για καθαρή επιστημονική έρευνα και ότι δεν δύναται, κατά συνέπεια, να θεωρηθεί ως  επιστημονική συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η συσκευή με την ονομασία "MRC - Sputtersphere Type 822" δεν δύναται να θεωρηθεί ως επιστημονική συσκευή.   Άρθρο 2  Η παρούσα απόφαση απευθύνεται στα Κράτη Μέλη.  Έγινε στις Βρυξέλλες, στις 23 Μαρτίου 1979.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. N 184 της 15.7.1975, σ. 1.(2) ΕΕ αριθ. N 316 της 6.12.1975, σ. 17.